TSR ตั้ง “เอกรัตน์ แจ้งอยู่” รับตำแหน่ง CEO
TSR เผย "วีรวัฒน์ แจ้งอยู่" ส่งไม้ต่อให้เจเนอเรชั่น 2“เอกรัตน์ แจ้งอยู่” รับตำแหน่ง CEO แทน
15 พ.ย. 2559

นายวิรัช วงศ์นิรันดร์ กรรมการผู้จัดการ บริษัท เธียรสุรัตน์ จำกัด (มหาชน) หรือ  TSR เปิดเผยว่า ที่ประชุมคณะกรรมการบริษัท เมื่อวันที่ 11 พ.ย.59 มีมติรับทราบการลาออกจากตำแหน่งกรรมการ, ประธานคณะกรรมการบริหาร และประธานเจ้าหน้าที่บริหารของ นายวีรวัฒน์ แจ้งอยู่ โดยมีผลตั้งแต่วันที่ 11 พ.ย.59 และมีมติแต่งตั้ง นายเอกรัตน์ แจ้งอยู่ ดำรงตำแหน่งเป็นประธานเจ้าหน้าที่บริหารและประธานคณะกรรมการบริหาร
อีกทั้ง มีมติแต่งตั้ง นายวีรวัฒน์ แจ้งอยู่ เข้าดำรงตำแหน่งเป็นที่ปรึกษาคณะกรรมการบริหาร โดยมีผลตั้งแต่วันที่ 12 พ.ย.59 เป็นต้นไป
พร้อมกันนั้น นายวิรัช ยังได้ชี้แจงผลการดำเนินงานของในงวด 9 เดือนแรกของปี 59 ว่า บริษัทและบริษัทย่อยมีกำไรสุทธิ 67.13 ล้านบาท มีรายได้จากการขายและรายได้ดอกผลตามสัญญาเช่าซื้อรวมเท่ากับ 1,387.18 ล้านบาท
ทั้งนี้ ในช่วงไตรมาส 3/59 บริษัทยังคงกลยุทธ์การขยายตลาดอย่างต่อเนื่อง โดยเปิดสาขาใหม่ในต่างจังหวัดเพิ่มอีก 1 สาขา รวมทั้งย้ายและปรับปรุงสาขาอีก 1 สาขา เพื่อขยายการขายให้ครอบคลุมลูกค้าทั่วประเทศและสำหรับช่องทางการจัดจำหน่ายผ่าน Modern Trade ได้มีสาขาเพิ่มอีก 1 แห่ง
 